Tartalom
Index 🔎︎

# SetAttr utasítás

Beállítja egy megadott fájl attribútuminformációját.

## Szintaxis:

    SetAttr Fájlnév As String, Attribútum As Integer

## Paraméterek:

Fájlnév: A fájl neve, az elérési utat is beleértve, amelynek az attribútumát tesztelni kívánja. Ha nem ad meg elérési utat, akkor a SetAttr az aktuális könyvtárban keresi a fájlt. URL-jelölést is használhat.

Attribútum: A beállítandó vagy törlendő attribútumokat meghatározó bitminta:

Érték

Nevesített konstans | Érték | Definíció
--- | --- | ---
ATTR_NORMAL | 0 | Normál fájlok.
ATTR_READONLY | 1 | Csak olvasható fájlok.
ATTR_HIDDEN | 2 | Rejtett fájl

Különböző attribútumokat is megadhat a megfelelő értékek logikai OR utasítással történő összekapcsolásával.

### Hibakódok:

5 Érvénytelen eljáráshívás

53 A fájl nem található

70 Hozzáférés megtagadva

## Példa:

    Sub ExampleSetGetAttr
     On Error GoTo ErrorHandler ' Definiálja a hibakezelő függvényt
     If Dir("C:\test",16)="" Then MkDir "C:\test"
     If Dir("C:\test\autoexec.sav")="" Then FileCopy "c:\autoexec.bat", "c:\test\autoexec.sav"
     SetAttr "c:\test\autoexec.sav" ,0
     FileCopy "c:\autoexec.bat", "c:\test\autoexec.sav"
     SetAttr "c:\test\autoexec.sav" , ATTR_READONLY
     Print GetAttr( "c:\test\autoexec.sav" )
     End
    ErrorHandler:
     Print Error
     End
    End Sub